ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

.....ซามูไร บอนด์
qq...ขออำลาอาลัย “เกษม จาติกวณิช” อดีตผู้ว่าการการไฟฟ้าฝ่ายผลิตแห่งประเทศไทย (กฟผ.) คนแรกของประเทศ จนได้รับฉายา “ซูเปอร์เค” และอดีตประธานกรรมการบริษัท ระบบขนส่งมวลชนกรุงเทพ หรือที่รู้จักกันในชื่อ “รถไฟฟ้าบีทีเอส” ได้ล่วงลับอย่างสงบในวัย 86 ปี 
qq...สมัยที่ เกษม ดำรงตำแหน่งประธานในรถไฟฟ้าบีทีเอส นักข่าวมักเรียก “ปู่เกษม” และปู่เกษมคนนี้มักเรียกนักข่าวรุ่นลูกอย่างเอ็นดูว่า “อีหนูๆ” เป็นแหล่งข่าวที่นักข่าวเคารพรัก ด้วยความเป็นกันเอง เรียบง่าย อารมณ์ดี และรักภรรยา “คุณหญิงชัชนี จาติกวณิช” เป็นที่สุด 
qq...คนที่อาลัยรักมากที่สุดเห็นจะหนีไม่พ้น “คุณหญิงชัชนี” ที่ต่อแต่นี้จะเหงายิ่งขึ้น เพราะยามว่างปู่เกษมมักควงคุณหญิงออกสเต็ปเต้นรำกันเสมอ 
qq...โดยกำหนดพระราชทานเพลิงศพ วันจันทร์ที่ 25 ต.ค. 2553 ณ วัดเทพศิรินทราวาสราชวรวิหาร เวลา 17.00 น. 
qq...บอร์ดประกันสังคม ออกมาบ่นดังๆ ว่ามีข้อจำกัดการลงทุนเยอะ จะหาหุ้นในตลาดหลักทรัพย์ก็ยาก ลงทุนตัวดีๆ ก็ไม่ได้ ที่บอกว่าเจ๋งๆ เช่น เอ็กโก ปตท. และราชบุรี โฮลดิ้ง ก็ต้องถอย เพราะพอจะลงทุนเพิ่ม ทางกระทรวงการคลังทำหนังสือเตือนมาว่าอย่าซื้อมากเกินไป เพราะจะทำให้รัฐวิสาหกิจรายนั้นเป็นบริษัทเอกชนไป 
qq...ไม่เพียงเท่านั้น ประกันสังคมซึ่งมีเงินล้นยังซื้อทองคำหรืออสังหาริมทรัพย์ไม่ได้ เพราะอะไรที่เป็นสินทรัพย์อย่างนี้ กฎหมายจะบังคับให้สินทรัพย์นั้นตกเป็นของรัฐ จะทำกำไรอะไรก็ไม่ได้ ส่วนจะซื้อ “โกลด์ฟิวเจอร์ส” หรือสินค้าเกษตรในตลาดล่วงหน้า กฎหมายก็ไม่ให้...บอกว่ามีความเสี่ยงสูง เพราะอนาคตไม่รู้จะเกิดอะไรขึ้น
qq...ล่าสุด ประกันสังคมตกลงใจจะซื้อกองทุนอสังหาฯ ของมหาวิทยาลัยบูรพา ก็ซื้อไม่ทัน เพราะกว่าจะเดินเรื่องผ่านบอร์ดต้องใช้เวลา พอบอร์ดอนุมัติปรากฏว่ากองทุนถูกจองซื้อหมดแล้ว ส่วนจะไปลงทุนต่างประเทศก็ต้องซื้อแต่หุ้นหรือตราสารที่มีความมั่นคงสูงเท่านั้น อย่างนี้ยังไม่รู้จะมีเงินจ่ายคืนให้สมาชิกตอนชราภาพอ๊ะเป่า